OpenLLM-France/wikimedia huggingface dataset:
# Dhaneswari

Dhaneswari o Dhansiri és un riu d'Assam (districte de Golaghat) i Nagaland (districte de Dimapur). Neix a les muntanyes Barel a Nagaland, al pic Laisang, i entra després a Assam. El seu curs és en general cap al nord; passa prop de les ruïnes de Dimapur i després se li uneix el Dayang; el riu continua cap al nord-est i arriba al Brahmaputra al que desaigua prop de Bagdwar Chapari. La principal vila a la seva riba és Golaghat. El seu recorregut és de 352 km i la seva conca de 1.220 km².

## Vegeu també

* Lohit
* Nambar

## Referències

* Hunter, Sir William Wilson. The Imperial Gazetteer of India. Londres: Trübner & co., 1885.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. , Great Britain India Office. The Imperial Gazetteer of India. Oxford: Clarendon Press, 1908.
# Sant Pere de Belltall

Sant Pere de Belltall és l'església de la població de Belltall, municipi de Passanant i Belltall (Conca de Barberà), inclosa en l'Inventari del Patrimoni Arquitectònic de Catalunya.
És un temple d'estil neoclàssic. Va ser construït sobre la base d'una planta basilical amb cobertes amb volta de canó i absis pla. El campanar, de base quadrada i octogonal a partir de la línia de coberta, és considerat d'arquitectura barroca catalana. A la seva façana es visualitza la intenció classicista del disseny, encara que amb un resultat desigual. La façana es caracteritza per la simplicitat de les seves línies i per una cornisa sobresortida que en reforça l'horitzontalitat de la composició. Dins el frontó es pot llegir la data 1864.

## Referències

* «Església de Sant Pere de Belltall». Mapa de recursos culturals. Diputació de Tarragona.
# Yose ben Yoezer

Yose Ben Joezer era un rabí de la primera època macabea, possiblement va ser un deixeble d'Antígon de Soko i un membre del grup ascètic conegut com els asideus. Pertanyia a una família sacerdotal.
Amb ell i amb Yose Ben Johanan de Jerusalem, el seu amic, comença el període conegut en la història jueva com el període dels zugot, que va acabar amb els savis Hilel i Xammai. Segons una antiga tradició, el primer membre dels zugot esmentats, ocupava el càrrec de Nasí (president) del Sanedrí, mentre que el segon zugot esmentat servia en qualitat de vicepresident del Sanedrí.
Yose pertanyia al partit dels asideus, i era un decidit adversari de l'hel·lenisme. Per evitar que els jueus s'establissin més enllà de Judea, va declarar impurs a tots els països pagans. Va declarar també que els utensilis de vidre eren impurs, probablement perquè es fabricaven a països pagans. En altres aspectes, no obstant això, era molt liberal, per haver pres tres decisions liberals sobre certes qüestions rituals.
La primera controvèrsia legal coneguda al Talmud va ser entre Yose ben Joezer i el seu amic Yose ben Johanan. Va sorgir sobre la qüestió de si la imposició de mans sobre els caps dels sacrificis estava permesa en els dies festius.
Yose ben Joezer es va distingir per la seva pietat, i era anomenat "el piadós del sacerdoci". Va declarar una gran veneració pels erudits. Yose estava probablement entre els seixanta homes pietosos que a instigació del summe sacerdot Alcimus, van ser crucificats pel general sirià Bàquides (Primer Llibre dels Macabeus 7.16).

## Referències

* ↑ «www.jewishencyclopedia.com» (en anglès).
# Àcid aleprílic

L'àcid aleprílic, de nom sistemàtic àcid 7-ciclopent-2-en-1-ilheptanoic, és un àcid carboxílic de cadena lineal amb set àtoms de carboni i té enllaçat al carboni 7 un grup 2-ciclopen-1-il, la qual fórmula molecular és ${\ce {C12H20O2}}$. En bioquímica és considerat un àcid gras rar que només es troba en algunes plantes de la família de les acariàcies.
A temperatura ambient és un sòlid amb un punt de fusió de 32,0 °C. L'isòmer natural és òpticament actiu i desvia el pla de la llum polaritzada 90,78° a 25 °C. Fou aïllat el 1939 per Howard I. Cole i Humberto T. Cardoso de l'oli de les llavors de Hydnocarpus wightiana que l'anomenaren àcid alèpric per la relació d'aquest oli amb el tractament de la lepra, del grec ἀ-, a-, prefix que indica negació, del grec λέπρα, lepra, i amb el sufix -ic que indica àcid carboxílic.
Hom l'ha aïllat en petites proporcions de les llavors de Hydnocarpus wightiana (0,2-1,0 %); Hydnocarpus heterophylla (0,6 %); Hydnocarpus anthelminticus (0,1 %); Taraktogenos merrilliana (0,1 %); i altres en menors proporcions.

## Referències

* ↑ Coffey, S. Alicyclic Compounds: Monocarbocyclic Compounds to and Including Five Ring Atoms (en anglès). Elsevier, 2016-06-03. ISBN 9781483223025.
* ↑ Cole, Howard Irving.; Cardoso, Humberto T. «Alepric, Aleprylic, Aleprestic and Aleprolic Acids, New Homologs of Chaulmoogric Acid» (en anglès). Journal of the American Chemical Society, 61, 9, 01-09-1939, pàg. 2349–2351. DOI: 10.1021/ja01878a024. ISSN: 0002-7863.
* ↑ «a- | enciclopèdia.cat». [Consulta: 27 maig 2018].
* ↑ «PlantFAdb: 12:1cy; Aleprylic acid; 2-Cyclopentene-1-heptaanoic acid» (en anglès). Arxivat de l'original el 2018-05-28. [Consulta: 28 maig 2018].
# Laíxevka

Laíxevka (en rus: Лаишевка) és un poble de l'óblast d'Uliànovsk, a Rússia, que en el cens del 2010 tenia 1.707 habitants. Pertany al districte d'Uliànovsk.

## Referències

* ↑ «Численность населения Алнашского района в разрезе населённых пунктов на 1 января 2008 года». Алнашский районный Совет депутатов. Arxivat de l'original el 2012-04-11. [Consulta: 20 febrer 2010].
* ↑ «Селения Симбирского уезда. III. Ключищенская волость.». web.archive.org, 10-10-2010. Arxivat de l'original el 2010-10-10. [Consulta: 30 octubre 2019].
* ↑ Край Ильича: Памят.места [Ульяновска и обл.]/Редкол.: Н. А. Кузминский, М. Х. Валкин, Г.Н, Фёдоров. — 2-е изд.-Саратов: Приволж. кн. изд-во (Ульян. отд-ние), 1985. — с. 303.
# Bassett (Nebraska)

Bassett és una població dels Estats Units a l'estat de Nebraska. Segons el cens del 2000 tenia 743 habitants.

## Demografia

Segons el cens del 2000, Bassett tenia 743 habitants, 355 habitatges, i 189 famílies. La densitat de població era de 652 habitants per km².
Dels 355 habitatges en un 21,4% hi vivien nens de menys de 18 anys, en un 46,5% hi vivien parelles casades, en un 5,9% dones solteres, i en un 46,5% no eren unitats familiars. En el 43,1% dels habitatges hi vivien persones soles el 24,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,01 i el nombre mitjà de persones que vivien en cada família era de 2,8.
Per edats la població es repartia de la següent manera: un 19,9% tenia menys de 18 anys, un 6,2% entre 18 i 24, un 21% entre 25 i 44, un 22,3% de 45 a 60 i un 30,6% 65 anys o més.
L'edat mediana era de 47 anys. Per cada 100 dones de 18 o més anys hi havia 75,5 homes.
La renda mediana per habitatge era de 24.412 $ i la renda mediana per família de 32.778 $. Els homes tenien una renda mediana de 25.329 $ mentre que les dones 15.278 $. La renda per capita de la població era de 13.856 $. Aproximadament el 16,8% de les famílies i el 20,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Bassett». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Bassett». American Fact Finder. Oficina del Cens dels Estats Units, 12-01-2010.
# Cantó de Vilareal

El cantó de Vilareal és un cantó francès del departament d'Òlt i Garona, situat al districte de Vilanuèva d'Òlt. Té 13 municipis i el cap és Vilareal.

## Municipis

* Bornèl
* Devilhac
* Doudrac
* Mazières-Naresse
* Montaut
* Parranquet
* Rayet
* Ribas
* Sant Estève de Vilareal
* Sant Eutròpi de Bòrn
* Sant Martin de Vilareal
* Torliac
* Vilareal

## Història

Llista dels consellers generals successius :
| Data d'elecció | Identitat | Partit |
| 1970-1976 | M. Lasserre | MRG |
| 1976-2008 | Guy Berny | PS, després CPNT |
| 2008- | Jean-Marc Chemin | - |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 3.560 | 3.948 | 3.519 | 3.465 | 3.490 | 3.560 | 3.750 |
# Dhanashree Deshpande - Ganatra

Dhanashree Deshpande - Ganatra (nascut el 2 de febrer de 1970 a Khopoli, Maharashtra) és un músic indi. És més coneguda pel seu espectacle de varietats musicals You, Me and Chai, que es presenta en directe a Maharashtra des del 2013. També és coneguda pel seu llibre de poesia devocional Dhanu Dnyaniyachi (2016). Ha compost música per a les pel·lícules Tikli and Laxmi Bomb (2017) i Bayko Deta Ki Bayko (2020). També ha produït cançons per als cantants Arya Ambekar i Aditya Mahajan, i ha cantat en un àlbum amb Rahul Deshpande.

## Referències

* ↑ «चिमुकल्यांच्या मोहक आवाजात गणरायाला साकडं! आरत्यांच्या चालीवरचं नवं गाणं» (en marathi). [Consulta: 20 juny 2022].
* ↑ «‘यू, मी अँड चाय’ची गुलाबी संध्या» (en marathi). [Consulta: 20 juny 2022].
* ↑ «धनु ज्ञानियाची : धनश्री गणात्रा यांच्या श्रवणीय, चिंतनीय अभंगांचा ठेवा (व्हिडिओ)». [Consulta: 20 juny 2022].
* ↑ «Laxmi Bomb's songs to feature in 'Tikli & Laxmi Bomb' and TVF's new show 'Insiders'» (en anglès). [Consulta: 20 juny 2022].
* ↑ «Bayko Deta Ka Bayko | Song - Rokhuni Najar Pahu Nako | Entertainment - Times of India Videos» (en anglès). [Consulta: 20 juny 2022].
* ↑ «Aarya Ambekar coming up with her first Lavani - Times of India» (en anglès). [Consulta: 20 juny 2022].
* ↑ Marathi, TV9. «नव्या गाण्याची आणि पारंपरिक आरत्यांची एक अनोखी सांगड, धनश्री गणात्रा आणि आदित्य महाजन घेऊन आले आहेत 'गणरायाला साकडं'» (en marathi), 10-09-2021. [Consulta: 20 juny 2022].
* ↑ परचुरे, अजय. «'ठीक आहे छान आहे मस्त आहे' म्युझिक अल्बमचे ऑनलाइन कार्यक्रमात प्रकाशन» (en marathi). Arxivat de l'original el 2022-10-09. [Consulta: 20 juny 2022].
# Selecció italiana de corfbol

La selecció italiana de corfbol és l'equip de jugadors i jugadores que representa la Federazione Italiana Korfball (FIK) a les competicions internacionals de corfbol.
L'any 2005, Itàlia va guanyar la Mediterranean Cup, basada en un doble enfrontament amb Grècia.

## Història

European Bowl :
| Any | Campionat | Seu | Classificació |
| 2009 | 3a European Bowl | Eslovàquia | 7a plaça (Est) |

## Referències

* ↑ «Itàlia guanya la Mediterranean Cup».

## Enllaços externs

* Federazione Italiana Korfball Arxivat 2010-07-18 a Wayback Machine. (italià)
# Ádám Bodor

Ádám Bodor (hongarès: Bodor Ádám) (Cluj-Napoca, 22 de febrer de 1936) és un escriptor de llengua hongaresa. Nascut a Romania de pares anticomunistes, va defensar el retorn de Transsilvània a Hongria, motiu pel qual va ser detingut per la Securitate quan tenia 16 anys i va passar dos anys, entre 1952 i 1954, a la presó de Gherla. Després va estudiar teologia protestant. Des del 1969 va publicar cinc col·leccions d'escrits en prosa que van aparèixer a Romania. El 1982 es va traslladar a Hongria, on es va convertir en editor a l'editorial Magvető.
La seva novel·la Sinistra Körzet (1992), continua sent la seva més coneguda.
La cineasta Nadja Andrasev va dirigir el 2016 The Noise of Licking, un curtmetratge d'animació de 9 minuts adaptat del novel·la Megbocsátás.

## Referències

* ↑ Thomas Szende. Auteurs hongrois d'aujourd'hui (en français). IN FINE, 1996.
* ↑ «"The Noise of Licking" : le bruit des sentiments» (en français). rtbf.be, 07-08-2017. Arxivat de l'original el 23 de febrer 2018. [Consulta: 23 febrer 2018].

## Bibliografia

* (anglès) Harold B. Segel, The Walls Behind the Curtain : East European Prison Literature, 1945-1990, Pittsburgh, University of Pittsburgh Press, 2012, ISBN 0822962020.
* «L'outre-monde de Bodor». En attendant Nadeau, 07-11-2016. [Consulta: 23 febrer 2018].
# Àcid acrílic

L'àcid acrílic, en anglès:Acrylic acid (IUPAC,en anglès,: prop-2-enoic acid) és un compost orgànic amb la fórmula CH₂=CHCO₂H. És l'àcid carboxílic insaturat més simple i consta d'un grup vinil connectat dírectament a un final d'àcid carboxílic. És un líquid incolor amb una olor característica agra. Anualment se'n produeixen més de mil milions de quilos.

## Producció

L'àcid acrílic es produeix a partir del propè el qual és un subproducte de la producció de l'etilè i la gasolina.
    CH₂=CHCH₃ + 1.5 O₂ → CH₂=CHCO₂H + H₂O

## Usos

L'àcid acrílic i els seus èsters ràpidament es combinen entre ells per a formar àcid poliacrílic o altres monòmers formant homopolímers o copolímers els quals es fan servir per a fabricar diversos plàstics, adhesius, elastòmers i també pintures.

## Seguretat

L'àcid acrílic és greument irritant i corrossiu per a la pell i el tracte respiratori. El contacte amb els ulls pot produir danys greus i irreversibles.

## Referències

* ↑ Takashi Ohara, Takahisa Sato, Noboru Shimizu, Günter Prescher Helmut Schwind, Otto Weiberg, Klaus Marten, Helmut Greim “Acrylic Acid and Derivatives” in Ullmann's Encyclopedia of Industrial Chemistry 2003, Wiley-VCH, Weinheim. doi: 10.1002/14356007.a01_161.pub2

## Enllaços externs

* National Pollutant Inventory: Acrylic acid
* CDC - NIOSH Pocket Guide to Chemical Hazards - Acrylic acid
# La Proie du vent

La proie du vent és una pel·lícula muda dramàtica francesa de 1927 dirigida per René Clair i protagonitzada per Charles Vanel, Sandra Milovanoff i Jean Murat.
Els decorats de la pel·lícula van ser dissenyats per Lazare Meerson.

## Sinopsi

Atrapat per una tempesta, un pilot es veu obligat a aterrar als terrenys d'un castell. S'enamora de l'amfitriona. Però aviat, tot es complica.

## Repartiment

* Charles Vanel com a Pierre Vignal
* Sandra Milovanoff com a La dona boja
* Jean Murat com el marit
* Lillian Hall-Davis com la castellana
* Jim Gérald com el doctor

## Referències

* ↑ McGerr p.50

## Bibliografia

* Celia McGerr. René Clair. Twayne Publishers, 1980.

## Enllaços externs

* La Proie du vent a la Cinemateca francesa
# Bassett (Virgínia)

Bassett és una concentració de població designada pel cens dels Estats Units a l'estat de Virgínia. Segons el cens del 2000 tenia 1.338 habitants.

## Demografia

Segons el cens del 2000, Bassett tenia 1.338 habitants, 530 habitatges, i 338 famílies. La densitat de població era de 146,3 habitants per km².
Dels 530 habitatges en un 22,6% hi vivien nens de menys de 18 anys, en un 43,4% hi vivien parelles casades, en un 13,8% dones solteres, i en un 36,2% no eren unitats familiars. En el 32,8% dels habitatges hi vivien persones soles el 18,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,33 i el nombre mitjà de persones que vivien en cada família era de 2,93.
Per edats la població es repartia de la següent manera: un 18,2% tenia menys de 18 anys, un 6,9% entre 18 i 24, un 24,1% entre 25 i 44, un 25% de 45 a 60 i un 25,8% 65 anys o més.
L'edat mediana era de 46 anys. Per cada 100 dones de 18 o més anys hi havia 88,6 homes.
La renda mediana per habitatge era de 28.359 $ i la renda mediana per família de 34.940 $. Els homes tenien una renda mediana de 23.125 $ mentre que les dones 17.868 $. La renda per capita de la població era de 17.651 $. Entorn del 13,3% de les famílies i el 17,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Bassett». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 13 agost 2010].
* ↑ «Geographic Comparison Table- Bassett». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 13 agost 2010].
# Cantó de Vilanòva

El cantó de Villeneuve és un cantó francès del departament de l'Avairon, situat al districte de Vilafranca de Roergue. Té 10 municipis: Ambairac, La Capèla de Balaguièr, Montsalés, Òls e Rinhòdas, Santa Crotz, Sanch Igèst, Sent Remèsi, Salvanhac de Cajarc, Saujac i Vilanòva que n'és la capital.
Llista dels consellers generals successius :
| Data d'elecció | Identitat | Partit |
| 1923-1945 | Pierre Maruéjouls | |
| 1945-1970 | Elie Roumec | |
| 1970-1994 | Pierre Dumoulin | UDF |
| 1994-2001 | Raymond Audouard | Divers droite |
| 2008- | Pierre Costes | PS |
| les dades anteriors no són pas conegudes ||||
Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 3.426 | 3.644 | 3.621 | 3.916 | 4.183 | 4.367 | 4.555 |
# Doble mandat

Un doble mandat és el pràctica en què una mateixa persona ocupa més d'un càrrec electe o públic alhora.
Per exemple, si un candidat és elegit alcalde d'un poble o guanya un escó en una col·lectivitat en una elecció, i després la mateixa persona guanya un escó en l'assemblea legislativa estatal o provincial en una altra elecció general, es tracta d'un doble mandat.
A vegades, la llei prohibeix el doble mandat. Per exemple, als estats federals, les persones que ocupen càrrecs federals no poden ocupar-ne d'estatals. Als estats amb separació de poders, els membres dels braços executiu, legislatiu i judicial són diferents, ja siguin càrrecs electes o no. Als estats amb assemblees bicamerals, no es pot ser membre d'ambdues cambres alhora. El titular d'un càrrec que sigui elegit a un altre en què el doble mandat estigui prohibit ha de deixar el càrrec que té o rebutjar el nou.
# Santali

El santali és una llengua del grup de llengües munda de la família austroasiàtica parlada a l'Índia oriental pel poble dels santals.
Les investigacions sobre el llenguatge santali les va fer el lingüista bengalí Byomkes Chakrabarti (1923-1981). Aquest va descobrir algunes relacions entre el santali i el bengalí i va afirmar que el segon estava influenciat pel primer. Els santals no van tenir literatura fins al segle xx.

## Escriptura

El santali té una escriptura anomenada Ol Chiki, fou inventada per Pandit Raghunath Murmu el 1925, i s'acomoda perfectament a la llengua; la literatura en santali i en escriptura Ol Chiki és abundant. Pandit Raghunath Murmu fou popularment conegut com a Guru Gomke. Aquesta escriptura és alfabètica i no comparteix cap de les propietats sil·làbiques de les altres escriptures índies com el devanagari. Utilitza trenta lletres i cinc punts diacrítics bàsics. Té sis vocals bàsiques i 3 d'addicionals.
Aquesta escriptura, també coneguda com a Ol Cemetʼ, és relativament recent i poc utilitzada. Abans s'havia utilitzat l'alfabet llatí, i encara s'utilitzen el devanagari i el bengalí. Tot i així el nivell d'alfabetisme entre els santals és molt baix, només entre un 10% i un 30%.

## Referències

* ↑ Ol Chiki
* Hembram, P. C. (2002). Santhali, a natural language. New Delhi: U. Hembram.
* Minegishi, M., & Murmu, G. (2001). Santali basic lexicon with grammatical notes. Tōkyō: Institute for the Languages and Cultures of Asia and Africa, Tokyo University of Foreign Studies. ISBN 4-87297-791-2
* Newberry, J. (2000). North Munda dialects: Mundari, Santali, Bhumia. Victoria, B.C.: J. Newberry. ISBN 0-921599-68-4
* Murmu, G., & Das, A. K. (1998). Bibliography, Santali literature. Calcutta: Biswajnan. ISBN 81-7525-080-1
* Ghosh, A. (1994). Santali: a look into Santal morphology. New Delhi: Gyan Pub. House. ISBN 81-212-0451-8
* Chakrabarti, B. (1992). A comparative study of Santali and Bengali. Calcutta: K.P. Bagchi & Co. ISBN 81-7074-128-9
* Mitra, P. C. (1988). Santhali, the base of world languages. Calcutta: Firma KLM.
* Bodding, P. O. (1929). A Santal dictionary. Oslo: J. Dybwad.

## Enllaços externs

* Informació sobre Santali a la XV edició de l'Ethnologue, amb el codi “sat” (anglès)
* Ethnologue report on Santali
* "We Santhals" web site
* English-Santali/Santali-English dictionaries
# Zenó (historiador)

Zenó (en llatí Zenon, en grec Ζήνων) fou un historiador grec, esmentat per Diògenes Laerci.
Fou l'autor d'una narració de l'expedició de Pirros a Itàlia i d'una breu història de la Primera Guerra Púnica (Ἡ Πύρρου στρατεία εἰς Ἰταλίαν καὶ Σικελίαν. Ἐπιτομὴ τῶν πεπραγμένων Ῥωμαίοις τε καὶ Καρχηδονίοις).
Va viure probablement al segle III aC, poc després de la Primera Guerra Púnica.

## Referències

* ↑ 1.Zenon a: William Smith (editor), A Dictionary of Greek and Roman biography and mythology. Vol. III Boston: Little, Brown & Comp., 1867, p. 1318
# Èmfrur

Èmfrur (en grec antic ἔμφρουρος, literalment 'el que està de guàrdia') era el nom que es donava als ciutadans espartans i als periecs durant el període en què podien ser cridats en qualsevol moment per fer el servei militar, segons Xenofont.
Aquest període durava fins al cap de quaranta anys d'haver arribat a la majoria d'edat, és a dir, fins que tenien seixanta anys. Durant aquest temps els espartans no podien sortir del país sense permís de les autoritats. L'única excepció la constituïa el que era pare de tres fills, que es convertia en ἄφρουρος ("afrouros", de φρουρά "frourá" soldat equipat), segons Aristòtil, que en quedava lliure.

## Referències

* ↑ Smith, William (ed.). «Emphruri». A Dictionary of Greek and Roman Antiquities (1890). [Consulta: 9-XII-2020].
# Lady Hamilton (pel·lícula)

Lady Hamilton (títol original en anglès: That Hamilton Woman) és una pel·lícula dels Estats Units d'Alexander Korda estrenada el 1941. Ha estat doblada al català.

## Argument

Sir William Hamilton (Alan Mowbray), ambaixador britànic en la cort de Nàpols i un madur vidu, es casa amb la jove Emma (Vivien Leigh), que prefereix la vida a Itàlia a la de l'alta societat de Londres, tot i que no vol tallar-ne la relació. La parella és feliç fins que arriba Lord Nelson (Laurence Olivier), considerat un heroi per les seves glorioses victòries navals. Sir William accepta l'aventura entre Lord Nelson i la seva jove dona, fingint no saber res. Però la relació no és tan senzilla.

## Repartiment

* Vivien Leigh: Emma Hamilton
* Laurence Olivier: Lord Horatio Nelson
* Alan Mowbray: Sir William Hamilton
* Sara Allgood: Sra. Cadogan-Lyon
* Gladys Cooper: Lady Frances Nelson
* Henry Wilcoxon: Capità Hardy
* Heather Angel: La filla del carrer
* Halliwell Hobbes: Reverend Nelson
* Gilbert Emery: Lord Spencer
* Miles Mander: Lord Keith
* Ronald Sinclair: Josiah
* Luis Alberni: El rei de Nàpols
* Norma Drury Boleslavsky: La reina de Nàpols
* Olaf Hytten: Gavin
* Juliette Compton: Lady Spencer
I, entre els actors que no surten als crèdits:
* Leonard Carey: Ordenança
* Georges Renavent: El director de l'hotel

## Premis i nominacions
### Premis

* 1942: Oscar al millor so per Jack Whitney

### Nominacions

* 1942: Oscar a la millor fotografia en blanc i negre per Rudolph Maté
* 1942: Oscar a la millor direcció artística per Vincent Korda i Julia Heron
* 1942: Oscar als millors efectes visuals per Lawrence W. Butler i William A. Wilmarth

## Referències

* ↑ esadir.cat. Lady Hamilton. esadir.cat.
* ↑ «That Hamilton woman». The New York Times.

## Enllaços externs

* Lady Hamilton al Screenonline del British Film Institute (anglès)
# Beatrice Appleyard

Beatrice Appleyard (Wandsworth, Surrey, Anglaterra, 9 de setembre, 1913 - Istanbul, Turquia, 8 de maig, 1994), fou una ballarina i coreògrafa anglesa. Estava casada amb el pianista i compositor turc Mithat Fenmen (1916-1982).

## Filmografia
### Com a coreògrafa

* 1948 Lady Luck,
* 1948 The Spring Revue,
* 1948 Between Ourselves,
* 1947 Once Upon a Time,
* 1947 Present Company,

### Com a actriu

* 1948 The Spring Revue,
* 1947 Present Company.

## Referències

* ↑ «Appleyard, Beatrice (1918–1994) | Encyclopedia.com». [Consulta: 4 febrer 2020].